Tegucigalpa
Tegucigalpa je glavni grad Republike Honduras koji u užem centru ima 996,658, a u širem 1,092,960 stanovnika

Metropolitanska Tegucigalpa ima čak 1,568,000 stan.
Pored tog što je glavni grad, on je i administrativni centar Departmana Francisco Morazán.

U centru grada nalazi se katedrala. Tegucigalpa ima brojne institute, nacionalni muzej, tekstilnu, prehrambenu i drvnu industriju. Grad je raskršće cesta ali nema željezničkih pruga, ali ima Internacionalni aerodrom Toncontín]].

Historija
Tegucigalpu su osnovali španjolski kolonisti  29. 11. 1578. i nazvali "Real Villa de San Miguel de Heredia de Tegucigalpa" Ime Tegucigalpa na Tegucigalpa na majanskom jeziku znači "Srebrna planina". Grad je osnovan na nalazištu rude srebra pa je u početku bio značajan rudarski centar. Upravo je srebro bilo glavni faktor španjolskog naseljavanja Hondurasa.

Honduras je nezavisnost proglasio 1821., ali je između 1823. - 1838. bio dio Savezne Republike Centralne Amerike. Honduras je u početku više puta selio glavni grad između Tegucigalpe i grada Comayagua, a od 1880. je glavni grad za stalno ostao u Tegucigalpi.

Grad je bio relativno mali do 1970-ih kad u Hondurasu jača industrija i dolazi mnogo doseljenika iz seoskih krajeva. Kasnije se grad širi i nastaju novi kvartovi uz postojeću kolonijalnu jezgru. 1998. je grad pogodio uragan Mitch. Grad je bio poplavljen i doživio velike štete.

Geografija
Tegucigalpa se nalazi na jugu Hondurasa u planinskoj kotlini. Rijeka Choluteca teče između Tegucigalpe i susjednog grada Comayagüela. Tegucigalpa i Comayagüela čine zajednički glavni grad Hondurasa. U gradu ima mnogo brda. U sredini je brdo Picacho na kojem su rezidencijalne građevine. U predgrađima ima mnogo sirotinjskih kvartova. Veći dio Hondurasa ima tropsku klimu, ali Tegucigalpa zbog položaja na većoj nadmorskoj visini ima mnogo ugodniju klimu.

Znamenitosti
Dobro je očuvana stara gradska jezgra s kolonijalnim građevinama. Značajna je katedrala.
U središtu grada je brdo Juana Lainez sa spomenikom miru. Na brdu Pichaco postoji veliki spomenik Kristu. Postoji mnogo parkova od kojih je najznačajniji La Tigre s tropskom kišnom šumom.

Izvori

Vanjske veze
 Tegucigalpa tips

Ostali projekti

Gradovi u Hondurasu
Glavni gradovi u Sjevernoj Americi